钦定古今图书集成/方舆汇编/职方典/第1320卷 > 《韶石山》宋·余靖
## 钦定古今图书集成/方舆汇编/职方典/第1320卷 > 《韶石山》宋·余靖

世务尝喧嚣，物外有真赏。结友探胜概，放情谐素想。
韶石南国镇，灵踪传自曩。双阙倚天秀，一迳寻云上，
长江远萦带。众峦疑负襁，千里眇平视。高形罗怪象。
“日影避昆仑，鳌头冠方丈。青螺佛髻高，群玉仙都敞。
霞城晴煜爚，桃浮春浩荡。仰攀霄汉近，俯瞰神魂恍。
涧深流如织，岩虚动成响。造化与真质，妙画何能仿。”
贱子生海隅，逢辰辱朝奖。靡成彝鼎勋，甘从丘壑往。
惊禽恋故林，困骥畏羁鞅。兹游得幽深，同怀乐清旷。
世言帝有虞，朔南声教广。丹穴卜巡幸，翠华临苍莽。
《箫韶》曾此奏，锺石无遗象。但觉薰风存，翛然天籁爽。
姬公著治典，历代所遵仗。九野奠山川，万灵通。《飨》
“医闾与吴岳，半列戎衣壤。四时迎气祠，犹烦礼官掌。
况乃祝融区，群物资含养。来仪威凤居，乐育菁莪长。
肤寸起成霖，崇高一方仰。跻之佐衡霍，无惭公侯享。”